《问内》
宋代·贺铸

庚伏厌蒸暑，细君弄针缕。乌绨百结裘，茹茧加弥补。

劳问汝何为，经营特先期。妇工乃我职，一日安敢堕。

尝闻古俚语，君子毋见嗤。瘿女将有行，始求然艾医。

须衣待僵冻，何异斯人痴。蕉葛此时好，冰霜非所宜。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。